તો સામે પક્ષે એનજીટીવી કહે છે તેમ, ‘ગણતંત્રમાંનો સામાન્ય નાગરીક તેના ઉચ્ચસ્થાનો સુધી પહોંચી શક્તો નથી કારણકે એ માટે ધનસંપત્તિ અને ઓળખાણ ઉપરાંત ઘાતકી હૈયુ હોવું પણ એક ઓપ્ટીમમ ક્વોલિફિકેશન્સ ગણાય છે. તમારી સામે પસંદગીમાં સ્પર્ધા કરવા ઉભા રહેનારા સ્પર્ધકને બેસાડી દેવો અને તે માટે ન માને તો સૂવડાવી દેવો એ એક કળા ગણાય છે. એટલે ગણતંત્ર અને રાજતંત્રની વચ્ચેની લડાઈમાં રાજતંત્ર સર્વથા ઉત્તમ વિકલ્પ રહે છે, કારણકે અહીં ફક્ત એક જ રાજા ને ગોટાળા કરવાનો અધિકાર હોય છે, ગણતંત્રમાં તો ગોટાળા કરતા અનેક રાજાઓ નીકળી આવે છે.’ મારી આ સ્પોંસર્ડ જાહેરાત ત્યાં ગૂંજતી રહે છે. એ રાજાઓની, મંત્રીઓની, ગણરાજ્યના એ ઠેકેદારોની હિંમત અને નપાવટતાને સલામ… સલામ થી યાદ આવ્યું – કોઈક કવિ લખી ગયા છે…